1898ರಲ್ಲಿ ನಡೆದ ಸ್ಪ್ಯಾನಿಷ್‌-ಅಮೆರಿಕನ್‌ ಯುದ್ಧದಲ್ಲಿ, ಪ್ಯಾರಿಸ್‌ನ ಒಡಂಬಡಿಕೆ‌‌‌‌ಯ ಭಾಗವಾಗಿ ಅಮೆರಿಕಾ ಸಂಯುಕ್ತ ಸಂಸ್ಥಾನಗಳು ದ್ವೀಪವನ್ನು ತಮ್ಮ ನಿಯಂತ್ರಣಕ್ಕೆ ತೆಗೆದುಕೊಂಡವು. ಫಿಲಿಪೈನ್ಸ್‌ಗೆ ಹೋಗಿ-ಬಂದು ಮಾಡುತ್ತಿದ್ದ ಅಮೆರಿಕಾದ ಹಡಗುಗಳಿಗೆ ಒಂದು ನಿಲ್ದಾಣವಾಗಿ ಸೇವೆ ಸಲ್ಲಿಸಲು ಗುವಾಮ್‌‌‌‌ ಮುಂದೆಬಂದರೆ, ಉತ್ತರದ ಮೇರಿಯಾನಾ ದ್ವೀಪಗಳು ಜರ್ಮನಿಗೆ, ಮತ್ತು ನಂತರದಲ್ಲಿ ಜಪಾನ್‌‌ಗೆ ನೆರವು ನೀಡಿದವು‌.

IIನೇ ಜಾಗತಿಕ ಸಮರದ ಅವಧಿಯಲ್ಲಿ, 1941ರ ಡಿಸೆಂಬರ್‌‌‌‌‌ 8ರಂದು ಜಪಾನ್‌‌ನ ಸಶಸ್ತ್ರ ಪಡೆಗಳು ಗುವಾಮ್‌ನ ಮೇಲೆ ದಾಳಿಮಾಡಿ, ಆಕ್ರಮಿಸಿಕೊಂಡವು. ದಾಳಿಯನ್ನು ನಿರೀಕ್ಷಿಸಿದ್ದ ನೌಕಾಪಡೆಯು ತನ್ನೆಲ್ಲಾ ಸೇನಾ ಅವಲಂಬಿತರನ್ನೂ ದ್ವೀಪದಿಂದ ಆಚೆಗೆ ಸಾಗಿಸಿತ್ತಾದರೂ, ಸಂಭಾವ್ಯ ಬಾಂಬುದಾಳಿಯ ಕುರಿತಾಗಿ ಸ್ಥಳೀಕ ಚಮೊರೊಗಳಿಗೆ ಮಾಹಿತಿಯನ್ನು ನೀಡಿರಲಿಲ್ಲ.

ಯುದ್ಧಕ್ಕೆ ಮುಂಚಿತವಾಗಿ ಉತ್ತರದ ಮೇರಿಯಾನಾ ದ್ವೀಪಗಳು ಒಂದು ಜಪಾನಿ-ಪಾಲಿತ ಪ್ರದೇಶವಾಗಿದ್ದವು. ಆಕ್ರಮಿಸಿಕೊಂಡಿದ್ದ ಜಪಾನಿ ಪಡೆಗಾಗಿ ದುಭಾಷಿಗಳಾಗಿ ಮತ್ತು ಇತರ ಸ್ಥಾನಗಳಲ್ಲಿ ಸೇವೆ ಸಲ್ಲಿಸಲು, ಉತ್ತರದ ಮೇರಿಯಾನಾ ದ್ವೀಪಗಳಿಂದ ಚಮೊರೊಗಳನ್ನು ಗುವಾಮ್‌ಗೆ ಕರೆತರಲಾಗಿತ್ತು. ಗುವಾಮೇನಿಯಾದ ಚಮೊರೊಗಳನ್ನು ಜಪಾನಿ ಸೇನೆಯು ಒಂದು ಆಕ್ರಮಿತ ಶತ್ರುಗಳ ರೂಪದಲ್ಲಿ ಪರಿಗಣಿಸಿತ್ತು. ಯುದ್ಧದ ನಂತರ, ಗುವಾಮೇನಿಯಾದ ಚಮೊರೊಗಳು ಹಾಗೂ ಉತ್ತರದ ಮೇರಿಯಾನಾ ದ್ವೀಪಗಳ ಚಮೊರೊಗಳ ನಡುವಿನ ಅಸಮಾಧಾನಕ್ಕೆ ಇದು ಕಾರಣವಾಯಿತು. ತಮ್ಮ ಉತ್ತರ ಭಾಗದ ಸೋದರರು ತಮ್ಮೆಡೆಗೆ ಸಹಾನುಭೂತಿಯುಳ್ಳವರಾಗಿರಬೇಕಿತ್ತು ಎಂದು ಗುವಾಮ್‌‌‌‌ನ ಚಮೊರೊಗಳು ಭಾವಿಸಿದ್ದರೆ, 30 ವರ್ಷಗಳಿಗೂ ಹೆಚ್ಚಿನ ಅವಧಿಯಿಂದ ಆಕ್ರಮಿಸಲ್ಪಟ್ಟಿದ್ದ ಉತ್ತರದ ಮೇರಿಯಾನಾ ಚಮೊರೊಗಳು ಜಪಾನ್‌‌ಗೆ ತಮ್ಮ ನಿಷ್ಠೆಯನ್ನು ಹೊಂದಿದ್ದರು.

ಸರಿಸುಮಾರಾಗಿ ಮೂವತ್ತೊಂದು ತಿಂಗಳುಗಳವರೆಗೆ ಜಪಾನಿಯರು ಗುವಾಮ್‌ನ್ನು ಆಕ್ರಮಿಸಿಕೊಂಡಿದ್ದರು. ಈ ಅವಧಿಯ ಸಂದರ್ಭದಲ್ಲಿ, ಗುವಾಮ್‌‌‌‌ನ ಸ್ಥಳೀಕ ಜನರನ್ನು ಬಲವಂತದ ಕೂಲಿಕೆಲಸ, ಕುಟುಂಬವನ್ನು ಬೇರ್ಪಡಿಸುವಿಕೆ, ಸೆರೆಯಲ್ಲಿಡುವಿಕೆ, ಗಲ್ಲಿಗೇರಿಸುವಿಕೆ, ಸೆರೆಶಿಬಿರಗಳು ಮತ್ತು ಬಲವಂತದ ವೇಶ್ಯಾವೃತ್ತಿ ಇವೇ ಮೊದಲಾದವುಗಳಿಗೆ ಈಡುಮಾಡಲಾಯಿತು. 2004ರಲ್ಲಿ ದೊರೆತ ಸಮ್ಮೇಳನದ ಪುರಾವೆಗಳ ಅನುಸಾರ, ಆಕ್ರಮಿಸಿರುವಿಕೆಯ ಅವಧಿಯಲ್ಲಿ ಸರಿಸುಮಾರಾಗಿ ಒಂದು ಸಾವಿರ ಜನರು ಸತ್ತರು. ಮೇರಿಯಾನಾ ದ್ವೀಪದ ಇತಿಹಾಸಕಾರರು ಅಂದಾಜಿಸುವ ಪ್ರಕಾರ, ಗುವಾಮ್‌‌‌‌ ಹೊಂದಿದ್ದ ಸುಮಾರು 20,000 ಜನಸಂಖ್ಯೆಯ ಪೈಕಿ 10%ನಷ್ಟು ಜನರು ಹಿಂಸಾಚಾರದಿಂದ ಕೊಲ್ಲಲ್ಪಟ್ಟರು; ಈ ಕೊಲೆಗಳಲ್ಲಿ ಬಹುಪಾಲು ಚಕ್ರಾಧಿಪತ್ಯದ ಸೇನೆ ಮತ್ತು ನೌಕಾಪಡೆಯಿಂದ ಸಂಭವಿಸಿತು.

ಜಪಾನಿ ಸೇನಾ ಆಕ್ರಮಿಸಿರುವಿಕೆಯ ತೆಕ್ಕೆಯಿಂದ ದ್ವೀಪವನ್ನು ಮರುವಶಪಡಿಸಿಕೊಳ್ಳಲು ಮರಳಿದ ಅಮೆರಿಕಾ ಸಂಯುಕ್ತ ಸಂಸ್ಥಾನಗಳ ಪಡೆಗಳು, 1944ರ ಜುಲೈ 21ರಂದು ಗುವಾಮ್‌‌‌‌ನ ಕದನದಲ್ಲಿ ಸೆಣೆಸಿದವು. 18,000ಕ್ಕೂ ಹೆಚ್ಚಿನ ಜಪಾನಿಯರು ಕೊಲ್ಲಲ್ಪಟ್ಟು ಕೇವಲ 485 ಮಂದಿ ಶರಣಾಗತರಾದರು. 1972ರ ಜನವರಿಯಲ್ಲಿ ಶರಣಾಗತನಾದ ಸಾರ್ಜೆಂಟ್‌‌ ಷೋಯ್ಕಿ ಯೊಕೊಯಿ ಎಂಬಾತ ಗುವಾಮ್‌ನಲ್ಲಿ ಕೊನೆಯದಾಗಿ ದೃಢೀಕರಿಸಲ್ಪಟ್ಟ ಜಪಾನಿ ಹಿಡಿತ ಎಂದು ಕಂಡುಬರುತ್ತಾನೆ‌‌‌. 1812ರ ಯುದ್ಧವಾದಂದಿನಿಂದ, ಒಂದು ವಿದೇಶಿ ಸೇನಾಬಲದಿಂದ ಆಕ್ರಮಿಸಲ್ಪಡುವಿಕೆಗೆ ಒಳಗಾದ, ಒಂದು ಗಣನೀಯ ಗಾತ್ರದ ಜನಸಂಖ್ಯೆಯೊಂದಿಗಿನ ಏಕೈಕ U.S. ನೆಲವಾಗಿ ಗುವಾಮ್‌‌‌‌ ಇಂದಿಗೂ ಉಳಿದುಕೊಂಡಿದೆ. ಉತ್ತರದ ಮೇರಿಯಾನಾ ದ್ವೀಪಗಳನ್ನೂ ಸಹ ಅಮೆರಿಕಾ ಸಂಯುಕ್ತ ಸಂಸ್ಥಾನಗಳು ವಶಪಡಿಸಿಕೊಂಡವು ಮತ್ತು ಆಕ್ರಮಿಸಿದವು.

ಕಂದು ಮರದ ಹಾವು
ಭೌಗೋಳಿಕ ಕ್ಷೇತ್ರ
ಸ್ಪ್ಯಾನಿಷ್‌-ಅಮೆರಿಕನ್‌ ಯುದ್ಧ ಮತ್ತು IIನೇ ಜಾಗತಿಕ ಸಮರ
ಆರೋಗ್ಯ ರಕ್ಷಣೆ